**Izziņa ar saņemtajiem komentāriem par Eiropas Savienības fondu 2021.–2027.gada plānošanas perioda**

**26.10.2023. apakškomitejas sēdē izskatāmajiem Vides aizsardzības un reģionālās attīstības ministrijas 2.2.2.2.pasākums “Atkritumu dalītā vākšana” 1.kārtas materiāliem**

|  |  |  |  |  |
| --- | --- | --- | --- | --- |
| **Nr.** | **Materiālu esošā redakcija** | **AK dalībnieka komentārs** | **AI viedoklis** | **Gala redakcija** |
|  | **1** | **2** | **3** | **3** |
| **Par projektu iesniegumu vērtēšanas kritērijiem** |
|  | **Kritērijs Nr. 2.1.** | **Centrālā finanšu un līgumu aģentūra**Ņemot vērā, ka atkritumu dalītās vākšanas konteineru iegāde izriet no pasākuma mērķa, darbībām un izmaksām, kas tiek vērtēts vienotajos kritērijos, lūdzam dzēst 2.1. kritēriju. | **Kritērijs Nr. 2.1.****Nav ņemts vērā.** Kritērijs Nr.2.1. tiek saglabāts, jo kaut pasākums paredz atkritumu dalītās vākšanas ieviešanu, arī projekta iesniegumā ir jāapliecina, kādi konteineri (to tilpums, materiāls, krāsa, dalīti savācamo atkritumu veids) dalītajai atkritumu vākšanai tiks nodrošināti, kāds būt to izvietošanas iemesls – vai tie veidos jaunu un līdz šim nebijušu dalītās vākšanas pakalpojumu vai arī paplašinās esoša pakalpojuma pārklājumu pašvaldībā. Precīza konteineru veida definēšana konkrētajai apzinātai vajadzībai mazina iespēju šos konteinerus izmantot arī nešķirotu atkritumu savākšanai, kas varētu notikt, jo to iegāde projekta ietvaros ir ekonomiski izdevīga.  | **Kritērijs Nr. 2.1.** Projektā paredzēts iegādāties un izvietot konteinerus atkritumu dalītajai vākšanai  |
|  | **Kritērijs Nr. 2.3.** | **Centrālā finanšu un līgumu aģentūra**Ņemot vērā, ka atbilstība minimālajām prasībām tiek vērtēta 3.2. kritērijā, lūdzam dzēst 2.3. kritēriju. | **Kritērijs Nr.2.3.****Nav ņemts vērā.** Kritērija Nr. 2.3. 5% apjoms ir minimālā un obligātā prasība, kas finansējuma saņēmējam jāizpilda, kritērija ietvaros tiek vērtēts sabiedrības izglītošanas plāns, tā saturs. Savukārt kritērijā Nr.3.2. ir vērtējams projekta iesniedzēja plānotais privātā finansējuma ieguldījums sabiedrības izglītošanas plāna realizācijā, t.i., augstāku vērtējumu par minimālo noteikto 5% slieksni gūst finansējuma saņēmējs, kurš iegulda lielāku privāto līdzekļu apjomu sabiedrības izglītošanas darbībās.  | **Kritērijs Nr.2.3.** Projekta pēcuzraudzības laikā paredzēti sabiedrības izglītošanas pasākumi, kuru apmērs ir līdzvērtīgs vismaz 5% no kopējām attiecināmām projekta izmaksām  |
|  | **Kritērijs Nr. 2.4.** | **Centrālā finanšu un līgumu aģentūra**Atbilstība tiek vērtēta 3.1. kritērijā, lūdzam dzēst 2.4. kritēriju. | **Kritērijs Nr.2.4.** **Nav ņemts vērā.** Kritērijs Nr. 2.4. ir noteikts kā minimālais obligātais slieksnis dalīti vākto atkritumu atgriešanai apritē, savukārt kritērijs Nr. 3.1. dod iespēju vērtēt papildieguldījumus atkritumu atgriešanai saimnieciskā apritē, kas izteikti procentuāli.  | **Kritērijs Nr.2.4.** Projektā paredzēts, ka vismaz 60% dalīti vākto sadzīves atkritumu tiek rasts turpmāks pielietojums un to pārstrādes produkti un materiāli tiks atgriezti saimnieciskā apritē  |
|  | **Kritērijs Nr. 2.5.** | **Centrālā finanšu un līgumu aģentūra**Atbilstība tiek vērtēta 3.1. kritērijā, lūdzam dzēst 2.5. kritēriju. | **Kritērijs Nr.2.5.****Nav ņemts vērā.** Kritērijs Nr. 2.5. nosaka obligātu pienākumu nodalīt sadzīves bīstamo atkritumu vai videi kaitīgu preču atkritumu nodalīšanu no sadzīves atkritumiem un nosaka minimālo obligāto slieksnis dalīti vākto atkritumu atgriešanai apritē, savukārt kritērijs Nr. 3.1. dod iespēju vērtēt procentuāli izteiktus atkritumu apjomus ar tālāku pielietojumu. | **Kritērijs Nr.2.5.** Projektā paredzēts, ka tiek nodrošināta dalīti vācamo sadzīves bīstamo atkritumu, videi kaitīgo preču vai bīstamo atkritumu pilnīga nodalīšana no sadzīves atkritumu plūsmas un vismaz 30% tiek nodrošināts tālāks pielietojums |
|  | **Kritērijs Nr. 2.6.** | **Centrālā finanšu un līgumu aģentūra**Lūdzam dzēst 2.6. kritēriju gadījumā, ja atbilstība tiek vērtēta 3.1. kritērijā. | **Kritērijs Nr.2.6.****Nav ņemts vērā.** Kritērijā Nr. 2.6. vērtē finansējuma saņēmēja gatavību izmantot mājkompostēšanā radītā produkta izmantošanu, savukārt kritērijs Nr. 3.1. dod iespēju vērtēt papildieguldījumus atkritumu atgriešanai saimnieciskā apritē, kas izteikti procentuāli. | **Kritērijs Nr.2.6.** Projektā paredzēts, ka tiek nodrošināta mājkompostēšana ar secīgu komposta izmantošanu augsnes bagātināšanai  |
|  | **Kritērijs Nr. 2.7.** | **Labklājības ministrija (HP)**Lūdzam precizēt 2.7. specifiskā atbilstības kritērija redakciju kritēriju veidlapā un kritēriju vērtēšanas metodikā atbilstoši HP VINPI vadlīnijām:Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu.Lūdzu skatīt precizējumu pielikumā. | **Kritērijs Nr.2.7.****Ņemts vērā.** Redakcija precizēta atbilstoši saņemtajam ieteikumam  | **Kritērijs Nr.2.7.** Projektā ir paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu |
|  | **Kritērijs Nr. 3.1.** | **Centrālā finanšu un līgumu aģentūra**Tā kā kritērijā jāsaņem vismaz 1 punkts, lūdzam norādīt, ka tas attiecas arī uz mājkompostēšanu (sadzīves atkritumu pārstrāde ietver arī mājkompostēšanu). | **Kritērijs Nr.3.1. Ņemts vērā.** Precizēta kritēriju piemērošanas metodika  | **Kritērijs Nr.3.1.** Lūdzu skatīt precizēto projektu iesniegumu vērtēšanas kritēriju metodiku.  |
|  | **Kritērijs Nr. 3.2.** | **Centrālā finanšu un līgumu aģentūra**a. Tā kā 3.2. kritērija izpilde plānota projekta pēcuzraudzības periodā, pastāv risks, ka finansējuma saņēmējs neīstenos sabiedrības izglītošanas un vides apziņas celšanas plānu tādā finansējuma (procentuālā) apmērā, kā sākotnēji plānots projekta iesniegumā, par ko kritērijā saņemts konkrēts punktu skaits. Lūdzam skaidrot, kāda būtu rīcība kritērija neizpildes gadījumā pēcuzraudzības periodā, ja projekta iesniegumā minētais procentuālais finansējuma apmērs netiek sasniegts, ņemot vērā to, ka, nesasniedzot 5 % robežu, projekts neatbilst MK noteikumiem, kā arī to, ka finanšu korekcija nevar tikt piemērota, jo izmaksas tiek segtas no finansējuma saņēmēja privātā finansējuma. b. Lūdzam izvērtēt, cik pamatota ir piešķiramo punktu gradācija, ņemot vērā, ka naudas izteiksmē starpība 3.2.1., 3.2.2. un 3.2.3. punktā norādītajos gadījumos nebūs tik ievērojama. c. Lūdzam precizēt 3.2. kritēriju, veicot arī attiecīgus precizējumus kritēriju piemērošanas metodikā, un izteikt 3.2.1. punktu šādā redakcijā: “sabiedrības izglītošanai paredzētais finansējums ir vismaz 8% no projekta attiecināmajām izmaksām””, 3.2.2. punktu šādā redakcijā: “sabiedrības izglītošanai paredzētais finansējums ir 6% līdz 7% (ieskaitot) no projekta attiecināmajām izmaksām” un 3.2.3. punktu šādā redakcijā: “sabiedrības izglītošanai paredzētais finansējums ir 5% no projekta attiecināmajām izmaksām”. | **Kritērijs Nr.3.2.** a. **Nav ņemts vērā.** Finansējuma saņēmēja pienākumi projekta pēcuzraudzības periodā, tai skaitā arī sabiedrības izglītošanas pasākumu veikšanu par privātu finansējumu, ir fiksējami līgumā par projekta īstenošanu, ko paraksta sadarbības iestāde un finansējuma saņēmējs, vienlaikus projekta iesniegums ir neatņemama projekta līguma sastāvdaļa. Pasākumu veikšana pēcuzraudzības periodā par privātu finansējumu ir viens no KF finansējuma piešķiršanas nosacījumiem, kura izpildi uzrauga un par kura neīstenošanu var piemērot finanšu korekciju. Pienākumu izpildi pēcprojekta laikā apliecina finansējuma saņēmēja sniegtie dati. Atmaksāšanas pienākums noteikts pasākuma īstenošanas nosacījumu MK noteikumos.b. **Nav ņemts vērā.** Ņemot vērā, ka tās ir privātās izmaksas projekta pēcuzraudzības periodā, gradācija ir pamatota, jo maksimālā iespējamā atšķirība ir 10 000 EUR apjomā, ja projekta attiecināmo izmaksu kopsumma sastāda 200 000 EUR. c. **Daļēji ņemts vērā,** palielināta procentuālā likme, grozīta 3.2.2. un 3.2.3. apakšpunktu redakcija, tomēr 3.2.1.apakšpunktā atstāta redakcija “līdz 10 un vairāk”, lai mudinātu ieguldīt lielāku līdzekļu apjomu sabiedrības izglītošanā, izteikums “vismaz 8” rada finansējuma ierobežošanas iespaidu.   | **Kritērijs Nr.3.2.** Privāto izmaksu apjoms sabiedrības izglītošanas un vides apziņas celšanas plāna īstenošanai projekta pēcuzraudzības periodā: 3.2.1. sabiedrības izglītošanai paredzētais finansējums ir vismaz 9 līdz 10 % un vairāk no projekta attiecināmajām izmaksām;3.2.2. sabiedrības izglītošanai paredzētais finansējums ir vismaz 7% līdz 8% (ieskaitot) no projekta attiecināmajām; 3.3.3. sabiedrības izglītošanai paredzētais finansējums ir vismaz 5% līdz 6 % (ieskaitot) no projekta attiecināmajām izmaksām  |
|  | **Kritērijs Nr. 3.3.** | **Centrālā finanšu un līgumu aģentūra**Lūgums precizēt 3.3. kritēriju, veicot arī attiecīgus precizējumus kritēriju piemērošanas metodikā, un izteikt 3.3.1. punktu šādā redakcijā: “Iegādātie konteineri paredzēti 8 vai vairāk  dažādu atkritumu plūsmu savākšanai”, 3.3.2. punktu šādā redakcijā: “Iegādātie konteineri paredzēti 6 -7  dažādu atkritumu plūsmu savākšanai”, 3.3.3. punktu šādā redakcijā: “Iegādātie konteineri paredzēti 4 - 5 dažādu atkritumu plūsmu savākšanai”, 3.3.4. punktu šādā redakcijā: “Iegādātie konteineri paredzēti 2 - 3 dažādu atkritumu plūsmu savākšanai”, 3.3.5. punktu šādā redakcijā: “Iegādātie konteineri paredzēti 1 atkritumu plūsmas savākšanai”. | **Kritērijs Nr. 3.3.** **Ņemts vērā,** kritērijs tehniski Nr. 3.3 precizēts. | **Kritērijs Nr. 3.3.** Projekta ietvaros tiks nodrošināta vairāku atkritumu veidu dalītās vākšanas pakalpojuma pieejamība: 3.3.1. Iegādātie konteineri paredzēti 8 un vairāk dažādu atkritumu plūsmu savākšanai; 3.3.2. Iegādātie konteineri paredzēti 6 -7 atkritumu plūsmu savākšanai; 3.3.3. Iegādātie konteineri paredzēti 4 - 5 atkritumu plūsmu savākšanai; 3.3.4. Iegādātie konteineri paredzēti 2 - 3 dažādu atkritumu plūsmu savākšanai;3.3.5. Iegādātie konteineri paredzēti 1 atkritumu plūsmas savākšanai |
|  | **Kritērijs Nr. 3.4.** | **Centrālā finanšu un līgumu aģentūra**Lūdzam izvērtēt, cik pamatoti ir iekļaut kritērijos un vērtēt iegādātā  atkritumu dalītās vākšanas aprīkojuma jaudu (atkritumu svara daudzumu (kravnesību), kas norādīts atbilstoši ražotāja produkta lapai), ja faktiskā atkritumu dalītās vākšanas jauda potenciāli var būt lielāka/mazāka nekā ražotāja produkta lapā iekļautā; vai prasības izpilde atkritumu dalītās vākšanas aprīkojuma jaudai sekmēs rezultāta rādītāja sasniegšanu. | **Kritērijs Nr.3.4****Nav ņemts vērā.** Atkārtoti izvērtēts kritērija mērķis un apraksts. Skaidrojam, kad dalīti vākto atkritumu savākšanas apjomu var noteikt atbilstoši tam svaram, ko drīkst ievietot konteinerā un tādējādi tiek plānots sasniegt kopējo atkritumu svara rādītāju. Pareiza konteinera ekspluatācija neparedz lielāka svara nekā atļauts ievietošanu konteinerā, sevišķi svarīgi tas ir tiem atkritumu veidiem, kas ir smagi, piemēram, stikls, papīrs. Savukārt loģistikas pamatprincipi nepieļauj neekonomisku rīcību un nepilnu konteineru tukšošanu, kas saistīti ar biežāku savākšanas organizēšanu un transportēšanas papildizmaksām. Līdz ar to aprīkojuma jauda ir viens no rādītājiem, kas ļauj objektīvi prognozēt kopējo projekta apjomu.  | **Kritērijs Nr. 3.4.** Projekta ietvaros iegādātā atkritumu dalītās vākšanas aprīkojuma jauda ir: 3.4.1. vairāk nekā 2 000 (ieskaitot) t/gadā; 3.4.2. 1500 – 1999 (ieskaitot) t/gadā;3.4.3. mazāka par 1000 t/gadā vai plānota tikai jūras tipa konteineru vai noliktavas moduļu iegāde |
|  | **Vispārīgi** | **Centrālā finanšu un līgumu aģentūra**Papildus aicinām sadaļā par prioritāro secību vienādu punktu piešķiršanas gadījumā kādā no kritērijiem izmantot nevis kritērijā iegūto punktu skaitu, bet projektā norādīto absolūto vērtību, piemēram, atkritumu dalītās vākšanas aprīkojuma jaudu, kas samazinās varbūtību, ka vairākos projektu iesniegumos šis rādītājs sakritīs. | **Nav ņemts vērā.** Nevaram piekrist, jo atkritumu svars nav visnoteicošākais faktors, ir atkritumu veidi, kam svarīga to bīstamība un to nodalīšana no kopējās plūsmas, piemēram, dzīvsudraba termometri, kam svars ir mazs, bet ietekme uz vidi un veselību vērā ņemama. Šādu atkritumu savākšana paredzēta jūras tipa vai moduļu konteineros, kuru jauda (kravnesība) nekādā veidā nav saistīta ar tajā izvietojamo atkritumu svaru. Turklāt kritēriju metodikā ir sniegts skaidrojums, kādā veidā rīkoties vienādu punktu skaita gadījumā: **Vienādu punktu gadījumā prioritāro secību veido projekti, kam lielāks punktu skaits šādos kritērijos, ievērojot šādu secību**: kritērijs 3.1. par lielāko procentuālo apjomu apritē atgrieztu pārstrādes izejvielu vai materiālu; kritērijs 3.2. par sabiedrības izglītošanas pasākumiem; kritērijs 3.3. par atkritumu plūsmu skaitu; kritērijs 3.4. par aprīkojuma jaudām (kravnesību); kritērijs 3.5. par savācamo atkritumu veidu. Ņemot vērā, ka minimālais iespējamais punktu skaits ir 3 un maksimālais – 29, situācija ar vienādu punktu skaitu ir ļoti maz ticama, bet arī tajā gadījumā ir paredzēts projektu ranžējums.  |  |
|  | **Vispārīgi** | **Finanšu ministrija**Lai nodrošinātu atbilstību de minimis atbalsta piešķiršanas prasībām, saskaņā ar SAM MK noteikumos noteikto, lūdzam papildināt projektu iesniegumu vērtēšanas kritērijus un to piemērošanas metodiku ar 8.vienoto izvēles kritēriju, kas paredz, ka tiks izvērtēts, ka projekta iesniedzējs atbilst MK noteikumos par SAM īstenošanu noteiktajiem de minimis atbalsta nosacījumiem, tostarp ir izveidota un pieejama de minimis atbalsta uzskaites sistēmā sagatavotā veidlapa par sniedzamo informāciju de minimis atbalsta uzskaitei un piešķiršanai, vai ir norādīts sistēmā izveidotās un apstiprinātās veidlapas identifikācijas numurs un projekta iesnieguma iesniedzējs ir apliecinājis, ka uzskaites veidlapā norādītā informācija ir pilnīga un patiesa. | **Kritērijs Nr. 1.4. Ņemts vērā,** papildināta kritēriju metodika ar kritēriju Nr.1.4. | **Kritērijs Nr. 1.4.** Projekta iesniedzējs atbilst MK noteikumos par SAM īstenošanu noteiktajiem de minimis atbalsta nosacījumiem |
| **Par kritēriju piemērošanas metodiku** |
|  | **Kritērijs Nr. 1.1.** | **Centrālā finanšu un līgumu aģentūra**Saistībā ar projekta iesniedzēja spēju nodrošināt nepieciešamo līdzfinansējumu noteikts, ka finansējuma saņēmējs projektu īsteno un priekšfinansē no līdzekļiem, par kuriem nav saņemts nekāds komercdarbības atbalsts, lūdzam izvērtēt, vai šāds nosacījums neierobežo uzņēmumu, kuru rīcībā nav nepieciešamo finanšu līdzekļu, lai priekšfinansētu visas projekta aktivitātes, iespējas piedalīties atlasē un pretendēt uz finansējuma saņemšanu pasākuma ietvaros. | **Kritērijs Nr.1.1.****Nav ņemts vērā.** Atkārtoti izvērtēts kritērija mērķis un apraksts. Ņemot vērā, ka atbilstoši SAM MK noteikumu 10.punktam *(Projekta iesniedzējs atlases kārtas ietvaros ir atkritumu apsaimniekotājs (komersants), kurš normatīvajos aktos noteiktajā kārtībā ir saņēmis atbilstošu atkritumu apsaimniekošanas atļauju vai atļauju A vai B kategorijas piesārņojošo darbību veikšanai)* projekta iesniedzējs ir darbojošs atkritumu apsaimniekošanas uzņēmums ar saņemtu atbilstošu atļauju, kam atbilstoši Ministru kabineta 2021. gada 25. februāra noteikumiem Nr. 134 “Finanšu nodrošinājuma piemērošanas kārtība atkritumu apsaimniekošanas darbībām” (<https://likumi.lv/ta/id/321333-finansu-nodrosinajuma-piemerosanas-kartiba-atkritumu-apsaimniekosanas-darbibam>) ir piemērots finanšu nodrošinājums, kas ierobežo komersantu nepārdomātu rīcību ar atkritumiem un darbības “pelēkajā zonā”, kā arī nodrošina līdzekļus gadījumā, ja komersants nav atbilstoši veicis savas darbības ar atkritumiem un valstij jāiesaistās uzkrāto un nepārstrādāto atkritumu savākšanā un apsaimniekošanas organizēšanā. Tādēļ komersantam ir nozīmīga finanšu līdzekļu atguve, ko sniedz otrreizēju izejvielu savākšana un nodošana otrreizējo izejvielu tirgū. Otrreizējo izejvielu ieguvi nodrošina komersanta apsaimniekotās infrastruktūras lietošana un pakalpojuma sniegšana. Ne SAM MK noteikumos, ne kritērijos nav ierobežots minimālais projekta apmērs, vienīgais ierobežojums ir tas, ko nosaka *de minimis* regulējums (*de minimis* atbalsts triju fiskālo gadu periodā nepārsniedz 200 000 euro vienam vienotam uzņēmumam). Līdz ar to nav pamata domāt, ka komersants, apzinoties iespējamos finanšu riskus, vēlētos realizēt projektu, kas pārsniedz tā finanšu iespējas. Ņemot vērā ierobežoto projekta realizācijas laiku (12 mēneši) finansējuma saņēmējam pastāv iespēja avansu segt ar nepieciešamo finanšu līdzekļu aizņēmumu, ko tas atgūst reāli īsā termiņā pēc projekta realizācijas. Vienlaikus norādām, ka pasākums tiks īstenots ar vienkāršotajām izmaksām un neparedz maksājumu dokumentu iesniegšanu CFLA, līdz ar to nav pamatojošo dokumentu avansa vērtēšanai.  | **Kritērijs Nr.1.1.** Projekta iesniedzējam ir pietiekama īstenošanas un finanšu kapacitāte projekta īstenošanai |
|  | **Kritērijs Nr. 1.2.** | **Centrālā finanšu un līgumu aģentūra**Pasākuma uzraudzības rādītāji ir sasniedzami līdz 2029. gada 31. decembrim, savukārt projekti ir īstenojami līdz 2025. gada 31. decembrim, lūdzam precīzi norādīt, kad ir jāsasniedz uzraudzības rādītāji un vai pasākumā paredzētās sadales atlases kārtās ietvaros tie būs sasniedzami. | **Kritērijs Nr. 1.2.****Ņemts vērā.** Precizēts atbilstoši SAM MK noteikumu 4.punkta redakcijai. Kritērijs Nr.1.2 ir noteikts pasākuma 1.kārtai. Pasākuma atlases kārtas projektu uzraudzības rādītāji un to sasniedzamās vērtības līdz 2025. gada 31. decembrim:• iznākuma rādītājs - atbalstīto uzņēmumu (tai skaitā mazi, vidēji un lieli uzņēmumi) skaits. Iznākuma rādītāja vērtība tiek sasniegta, ja atlases kārtas projektu ietvaros veikti ieguldījumi atkritumu dalītas savākšanas sistēmas attīstībā, nodrošinot atbalstu vismaz četriem uzņēmumiem, tai skaitā līdz 2024. gada 31. decembrim - vismaz trim uzņēmumiem;• rezultāta rādītājs - šķiroti savākti atkritumi. Rezultāta rādītāja vērtība tiek sasniegta, ja atlases kārtas projektu ietvaros veikti ieguldījumi atkritumu dalītas savākšanas sistēmas attīstībā, sasniedzot šķiroti savākto atkritumu daudzumu 4750 tonnas gadā. Atšķirība starp iznākuma rādītāja vērtību un starpposma vērtību skaidrojama ar to, ka projektu realizācija plānota 2024.-2025.gadā. Pasākuma 2.atlases kārtai tiks noteikti atsevišķi kritēriji. RCR 103 kopējais rādītājs “Šķiroti savākti atkritumi 10 000 tonnas/gadā” tiek sasniegts SAMP 2.2.2.2. abu kārtu un SAMP 2.2.2.1. otrās kārtas ietvaros.  | **Kritērijs Nr. 1.2.** Lūdzu skatīt precizēto projektu iesniegumu vērtēšanas kritēriju metodiku. |
|  | **Finanšu ministrija**Lūdzam papildināt projektu iesniegumu vērtēšanas kritēriju piemērošanas metodikas 1.2. punkta skaidrojumu ar iznākuma rādītāja starpposma vērtību, attiecīgi precizējot arī kopsavilkumā sniegto informāciju.  | **Kritērijs Nr. 1.2.****Ņemts vērā.** Precizēts atbilstoši SAM MK noteikumu 4.punkta redakcijai.  | **Kritērijs Nr.1.2.** Lūdzu skatīt precizēto projektu iesniegumu vērtēšanas kritēriju metodiku. |
|  | **Kritērijs Nr. 1.3.** | **Centrālā finanšu un līgumu aģentūra**a. Pasākuma ietvaros paredzēta vienkāršota projekta iesnieguma aizpildīšana KPVIS, tai skaitā projekta iesniedzējam būs iespēja izvēlēties tikai iepriekš definētas darbības (darbību nosaukumi nebūs rediģējami), kam atbilstoši vienkāršoto izmaksu piemērošanai tiks noteiktas vienas vienības izmaksu likmes, tāpēc aicinām izmantot aktuālo labo praksi un 1.3. kritērija skaidrojumā iekļaut, ka "Vērtējums ir “Jā”, ja projekta iesniegumā norādītās darbības atbilst MK noteikumiem, ir precīzi definētas un pamatotas", kā arī dzēst šo skaidrojuma teksta daļu: Darbības aprakstā ir saprotama tās nepieciešamība, aprakstīta tās ietvaros plānotā rīcība un atbilstība MK noteikumos norādītajiem horizontālajiem principiem. Projekta iesniegumā ietvertās plānotās darbības atbilst MK noteikumos norādītajām izmaksu pozīcijām. b. Saistībā ar iepriekš minēto aicinām iekļaut šādu vērtējuma “Jā, ar nosacījumu” skaidrojumu: “Ja projekta iesniegumā norādītā informācija neatbilst prasībām, projekta iesniegumu novērtē ar “Jā, ar nosacījumu” un izvirza nosacījumu papildināt vai precizēt norādīto informāciju.” | **Kritērijs Nr.1.3.**a. **Ņemts vērā.** Mainīta redakcija.**b. Ņemts vērā.** Mainīta redakcija. | **Kritērijs Nr.1.3.** 1. Lūdzu skatīt precizēto projektu iesniegumu vērtēšanas kritēriju metodiku.
2. Lūdzu skatīt precizēto projektu iesniegumu vērtēšanas kritēriju metodiku.
 |
|  | **Kritērijs Nr. 2.1.** | **Centrālā finanšu un līgumu aģentūra**a. Lūdzam pārcelt skaidrojumu par atkritumu dalītas savākšanas jēdzienu uz 1.2. kritēriju, kurā tiek vērtēta atbilstība mērķim, savukārt informāciju par to, kuras pašvaldības teritorijā tiks izvietoti projektā iegādātie konteineri, pārcelt uz 2.2. kritēriju vai paredzēt iekļaut šo informāciju projekta iesnieguma aprakstošā daļā un vērtēt to 1.3. kritērijā. b. Ņemot vērā, ka tas izriet no pasākuma mērķa, darbībām un attiecināmajām izmaksām, lūdzam dzēst šo tekstu: plānotie atkritumu savākšanas konteineri tiks izvietoti, lai konkrētās pašvaldības teritorijā paplašinātu pakalpojuma pārklājumu, konteineru pieejamību lielākam sabiedrības lokam jau kādam esošam dalīti vāktam atkritumu veidam vai ieviestu jaunu, līdz šim dalīti nevāktu, atkritumu veidu dalīto vākšanu pašvaldībā. Abos gadījumos pieaug dalīti vākto materiālu apjoms, kas aizvieto primārās izejvielas. c. Lūdzam izvērtēt nepieciešamību iekļaut apliecinājumā informāciju par plānoto atkritumu savākšanas konteineru veidu, tilpumu un dalīti savācamo atkritumu veidu, ņemot vērā, ka šī informācija projekta iesniegumā tiks norādīta īstenojamās darbībās, par pamatu izmantojot VVIM. Tāpat lūdzam izvērtēt, vai projekta iesniegumā ir nepieciešams norādīt informāciju par plānoto atkritumu savākšanas konteineru materiālu un krāsu. d. Vēršam uzmanību, ka nosacījums “[..] ja saskaņā ar projekta iesniegumā sniegto konteineru aprakstu var secināt, ka tajos savācamo atkritumu veidu var uzskatīt par nešķirotiem sadzīves atkritumiem [..]” liecina par to, ka šis kritērijs ir izslēdzošs, jo gadījumā, ja projekta iesniegumā tas tiks konstatēts, projekts tiek noraidīts. Ja šis kritērijs nav paredzēts kā izslēdzošs, lūdzam to labot, dzēšot iepriekš minēto tekstu un papildinot daļu “Vērtējums ir “Jā”” ar to, ka no projekta iesniegumā esošā apraksta var secināt, ka projektā tiks iegādāti konteineri atkritumu dalītai savākšanai. | **Kritērijs Nr. 2.1.** a. **Nav ņemts vērā.** Kritērija Nr. 2.1. redakcija netiek mainīta. Kritērija Nr. 1.2 redakcija papildināta ar norādi uz 2.1. kritērija aprakstu. Kritērijs Nr.1.3 netiek mainīts, jo atbilstība tiek vērtēta pret nosacījumiem pašvaldības saistošajos noteikumos. b. **Daļēji ņemts vērā.** Teksts daļēji tiek dzēsts, paskaidrojums par vērtējumu “jā” tiek saglabāts, jo: 1) norāda, ka projekts var būt attiecināms gan uz esošu pārklājuma paplašināšanu, gan jaunas sistēmas ieviešanu vietā, kur tā nav bijusi; 2) paskaidro, ka projekts var attiekties gan uz esošu dalītās vākšanas atkritumu veidu, gan jaunu plūsmu. No kritērija apraksta dzēstais teikums “Abos gadījumos pieaug dalīti vākto materiālu apjoms, kas aizvieto primārās izejvielas” pārcelts uz anotāciju.c. **Nav ņemts vērā.** Informācija netiks mainīta, jo tā ir būtiska, arī attiecībā par konteineru krāsām, jo tiem jāatbilst konkrētā savācamā materiāla veidam, kam Latvijā ir vispārpieņemta prakse, bet kas daļai iedzīvotāju vēl jāapgūst. d. **Ņemts vērā,** svītrots nosacījums pie vērtējuma “Nē” un papildināts nosacījums pie vērtējuma “Jā”.  | **Kritērijs Nr.2.1.****b. un d.** Lūdzu skatīt precizēto projektu iesniegumu vērtēšanas kritēriju metodiku. |
|  | **Kritērijs Nr. 2.2.** | **Centrālā finanšu un līgumu aģentūra**a. Ņemot vērā, ka atsauces iekļaušana uz pašvaldības saistošajiem noteikumiem neapliecina projekta iesnieguma atbilstību to prasībām, aicinām papildināt pirmo teikumu: “[..] un projekta iesniegumā paredzētās darbības atbilst minētās pašvaldības saistošajiem noteikumiem.”b. Vēršam uzmanību, ka nosacījums, ka “”Vērtējums ir “Nē”, ja saskaņā ar projekta iesniegumā sniegto pasākuma aprakstu var secināt, ka pašvaldībā atbilstoši tās saistošajiem noteikumiem atkritumu apsaimniekošanas jomā nav plānota atkritumu dalītā vākšana vai (ja attiecināms) nav paredzētas kompostēšanas iespējas mājsaimniecībās, piemēram, saistošie noteikumi nenosaka prasības, ko paredz atbilstoši Atkritumu apsaimniekošanas likuma 8.panta 1.daļas 3.apakšdaļai, kas nosaka, ka, pašvaldība izdod saistošos noteikumus par sadzīves atkritumu apsaimniekošanu savā administratīvajā teritorijā, nosakot prasības atkritumu dalītās savākšanas organizēšanai.    Savukārt attiecībā uz mājkompostēšanu vērtējums ir “Nē”, ja saistošajos noteikumos nav ietverts, piemēram, šāds vai līdzīgs nosacījums: Atkritumu radītājiem atļauts kompostēt bioloģiski noārdāmos atkritumus sava īpašuma teritorijā, ja tas nerada draudus cilvēku dzīvībai, veselībai, videi, kā arī personu mantai.” liecina par to, ka šis kritērijs ir izslēdzošs, jo gadījumā, ja projekta iesniegumā tas tiks konstatēts, projekts tiek noraidīts, tāpēc ka projekta iesniedzējs nevar ietekmēt situāciju, t.sk. pašvaldības rīcību, ja pašvaldības saistošie noteikumi atkritumu apsaimniekošanas jomā neparedz atkritumu dalīto vākšanu vai (ja attiecināms) kompostēšanas iespējas mājsaimniecībās. Lūdzam dzēst norādīto teksta daļu un papildināt pēdējo rindkopu, izsakot to šādā redakcijā: “Vērtējums ir “Nē”, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus, vai pēc nosacījumu izpildes joprojām neatbilst izvirzītajām prasībām, t.sk. neatbilst attiecīgās pašvaldības saistošajos noteikumos atkritumu apsaimniekošanas jomā paredzētajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā.” | **Kritērijs 2.2.** 1. **Ņemts vērā,** teksts papildināts.
2. **Ņemts vērā,** grozīta teksta redakcija.
 | **Kritērijs 2.2.** Lūdzu skatīt precizēto projektu iesniegumu vērtēšanas kritēriju metodiku. |
|  | **Kritērijs Nr. 2.4.** | **Centrālā finanšu un līgumu aģentūra**Gadījumā, ja kritērijs netiek dzēsts, lūdzam tekstu: “Vērtējums ir N/A, ja projektā paredzēta sadzīves bīstamo atkritumu, videi kaitīgu preču vai bīstamo atkritumu dalīta vākšana vai mājkompostēšanai paredzēto kompostētāju iegāde.” aizstāt ar: “Vērtējums ir N/A, ja projektā nav paredzēta konteineru iegāde sadzīves atkritumu dalītai savākšanai”, norādot, kādos gadījumos kritērijs nav piemērojams (nav attiecināms), jo vienā projektā var būt paredzēta konteineru iegāde vairāku atkritumu veidu savākšanai, bet tas nenozīmē, ka šādā gadījumā šis kritērijs nav attiecināms. | **Kritērijs Nr. 2.4.** **Ņemts vērā,** teksts aizstāts. | **Kritērijs Nr.2.4.** Lūdzu skatīt precizēto projektu iesniegumu vērtēšanas kritēriju metodiku. |
|  | **Kritērijs Nr. 2.5.** | **Centrālā finanšu un līgumu aģentūra**Gadījumā, ja kritērijs netiek dzēsts, lūdzam tekstu: “Vērtējums ir “N/A”, ja projektā paredzēta kāda sadzīves atkritumu veida dalīta vākšana mājkompostēšanai paredzēto kompostētāju iegāde” aizstāt ar: “Vērtējums ir N/A, ja projektā nav paredzēta konteineru iegāde sadzīves bīstamo atkritumu, videi kaitīgo preču vai bīstamo atkritumu dalītai savākšanai” (pamatojumu skat. 2.4. kritērijā). | **Kritērijs Nr. 2.5.** **Ņemts vērā**, teksts aizstāts. | **Kritērijs Nr. 2.5.** Lūdzu skatīt precizēto projektu iesniegumu vērtēšanas kritēriju metodiku. |
|  | **Kritērijs Nr. 3.1.** | **Centrālā finanšu un līgumu aģentūra**Tā kā projekta iesniegumā var paredzēt konteineru iegādi vairāku atkritumu veidu savākšanai, lūdzam precizēt, kādā veidā tiek veikts procentu aprēķins un punktu piešķiršana vairāku atkritumu veidu gadījumā, vai katram veidam ir jāizpilda prasība par vismaz 60% pārstrādes produktu un materiālu atgriešanu saimnieciskā apritē sadzīves atkritumu gadījumā un 30% sadzīves bīstamo atkritumu, videi kaitīgu preču, bīstamo atkritumu gadījumā (un attiecīgi par lielāku apjomu, izteiktu procentos, atbilstoši paredzētajai punktu piešķiršanai kritērijā); lūdzam precizēt, kāda būs rīcība, ja dažādiem atkritumu veidiem būs dažāds pārstrādes produktu un materiālu, kuri tiks atgriezti saimnieciskā apritē, apjoms. | **Kritērijs Nr. 3.1.** **Ņemts vērā,** papildināts skaidrojums metodikā.  | **Kritērijs Nr.3.1.** Lūdzu skatīt precizēto projektu iesniegumu vērtēšanas kritēriju metodiku. |
|  | **Kritērijs Nr. 3.3.** | **Centrālā finanšu un līgumu aģentūra**Lūdzam iekļaut skaidrojumu, ka katram atkritumu veidam ir viena atkritumu plūsma, izņemot bioloģiski noārdāmus atkritumus, kuriem ir iespējamas divas atkritumu plūsma (ņemot vērā kritēriju piemērošanas metodikā esošo skaidrojumu). | **Kritērijs 3.3.** **Ņemts vērā**, redakcija papildināta  | **Kritērijs 3.3.** Lūdzu skatīt precizēto projektu iesniegumu vērtēšanas kritēriju metodiku. |
|  | **Kritērijs Nr. 3.4.** | **Centrālā finanšu un līgumu aģentūra**Lūdzam iekļaut atrunu par atkritumu dalītās vākšanas aprīkojuma jaudas (t/gadā) noapaļošanu līdz veselam skaitlim.   | **Kritērijs Nr.3.4.** **Ņemts vērā**, papildināts skaidrojums  | **Kritērijs Nr.3.4.** Lūdzu skatīt precizēto projektu iesniegumu vērtēšanas kritēriju metodiku. |
|  | **Centrālā finanšu un līgumu aģentūra**Tā kā projektā var tikt iegādāti dažādi konteineru veidi, lūdzam skaidrot, kā tiek aprēķināts punktu skaits kritērijā, ja jūras tipa konteineris ir tikai viens no konteineru veidiem. Piedāvājam 3.4.4. kritēriju papildināt ar “[..] vai plānota tikai jūras tipa konteineru vai noliktavas moduļu iegāde” un papildināt kritērija skaidrojumu, kā tiek aprēķināts svara apjoms situācijā, kad tiek iegādāti dažādi konteineru veidi, tai skaitā jūras tipa konteineri vai noliktavas moduļi (piemēram, aprēķinā tiek iekļauts visu atkritumu konteineru svars, izņemot jūras tipa konteineru vai noliktavas moduļu svaru). | **Kritērijs Nr. 3.4.** **Ņemts vērā**, papildināts kritērijs un skaidrojums  | **Kritērijs Nr.3.4.** Projekta ietvaros iegādātā atkritumu dalītās vākšanas aprīkojuma jauda ir:3.4.1. vairāk nekā 2 000 (ieskaitot) t/gadā3.4.2. 1500 – 1999 (ieskaitot) t/gadā3.4.3. 1000 – 1499 (ieskaitot) t/gadā3.4.4. mazāka par 1000 t/gadā vai plānota tikai jūras tipa konteineru vai noliktavas moduļu iegādeKā arī lūdzu skatīt precizēto projektu iesniegumu vērtēšanas kritēriju metodiku. |
|  | **Kritērijs Nr. 3.5.** | **Centrālā finanšu un līgumu aģentūra**Lūdzam papildināt kritēriju piemērošanas metodiku ar informāciju, kādas grupas un klases atkritumi saskaņā ar Ministru kabineta 2011. gada 19. aprīļa noteikumu Nr.302 “Noteikumi par atkritumu klasifikatoru un īpašībām, kuras padara atkritumus bīstamus” pielikumu ir iekļauti katrā metodikā paredzētajā dalīti savācamajā atkritumu veidā, lai šī informācija būtu skaidra gan projekta iesniedzējam, gan vērtēšanas komisijai. | **Kritērijs Nr. 3.5.** **Ņemts vērā.** Ministru kabineta Noteikumi par atkritumu klasifikatoru un īpašībām, kuras padara atkritumus bīstamus ir pieņemti 2011.gadā, tie nomainīja tā paša tipa MK noteikumus, kas bija stājušies spēkā jau 2004.gadā. Atkritumu iedalījums klasēs pastāv jau gandrīz 20 gadus un ir nostiprināts ikdienas praksē atkritumu apsaimniekošanas nozarē, tā nav problēma strādājošiem komersantiem atkritumu apsaimniekošanas nozarē. Attiecībā uz dalīti vācamajiem atkritumu veidiem klases ir: grupa 1501“Iepakojums (ieskaitot atsevišķi savākto sadzīvē radīto izlietoto iepakojumu)”; 20. nodaļas atkritumi “Sadzīvē radušies atkritumi (mājsaimniecību atkritumi un tiem līdzīgi tirdzniecības un rūpniecības uzņēmumu un iestāžu atkritumi), arī atsevišķi savāktie atkritumu veidi” un 17.nodaļas “Būvniecības un būvju nojaukšanas atkritumi”, izņemot grupas 1703; 1704 un 1705. Tāpat iespējama arī atkritumu klase 200307 “Liela izmēra atkritumi”. Projektu iesniedzēji var iesniegt projektus tikai par tām atkritumu klasēm, kuru savākšana ir paredzēta tiem izsniegtajās atkritumu apsaimniekošanas atļaujās vai atļaujās A vai B kategorijas piesārņojošo darbību veikšanai, savukārt atkritumu veidi jau ir nosaukti SAM MK noteikumu 14.punktā. Vienlaikus projektu vērtēšanā tiks aicināts arī VARAM vides aizsardzības kā nozares politikas jomas pārstāvis, kas ir kompetents par atkritumu klasifikatoru | **Kritērijs Nr.3.5.** Lūdzu skatīt precizēto projektu iesniegumu vērtēšanas kritēriju metodiku. |
|  | **Kritērijs Nr. 3.6.** | **Centrālā finanšu un līgumu aģentūra**a. Lai būtu iespējams izvērtēt atbilstību šim kritērijam projektu iesniegumu vērtēšanas laikā, lūdzam to precizēt, norādot, ka kritērijā tiek saņemti 3 punkti, ja projekta iesniegumā apliecināts, ka, veicot iepirkumu, projekta iesniedzējs pieprasīs, ka konteineriem papildu CE marķējumam jāatbilst arī RAL kvalitātes marķējumam jeb zīmei raksturīgām kvalitātes prasībām. b. Ņemot vērā, ka RAL kvalitātes zīme var nebūt attiecināta uz iekštelpās izmantojamiem konteineriem, lūdzam atrunāt, kādā veidā notiks punktu piešķiršana kritērijā, ja projekta iesniegumā tiks paredzēts iegādāties tikai iekštelpās izmantojamus konteinerus, kā arī gadījumā, ja projektā tiks paredzēts iegādāties abu tipu konteinerus. | **Kritērijs Nr.3.6.** a. **Ņemts vērā,** papildināts apraksts. b. **Ņemts vērā,** papildināts apraksts.  | **Kritērijs Nr.3.6.** Lūdzu skatīt precizēto projektu iesniegumu vērtēšanas kritēriju metodiku. |
| **Par kopsavilkumu** |
|  | Specifiskā atbalsta mērķa pasākums:2.2.2.1. pasākums “Atkritumu dalītā vākšana” | **Finanšu ministrija** Lūdzam precizēt kopsavilkuma 1.punktā norādīto pasākuma numuru. | **Ņemts vērā,** precizēts numurs**.**  | Specifiskā atbalsta mērķis: 2.2.2. “Pārejas uz aprites ekonomiku veicināšana” Specifiskā atbalsta mērķa pasākums: **2.2.2.2. pasākums** “Atkritumu dalītā vākšana” Projektu iesniegumu atlases pirmā kārta |